CELEX: 22011D0156
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 156/2011, της 2ας Δεκεμβρίου 2011 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/41
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 156/2011
   της 2ας Δεκεμβρίου 2011
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση αριθ. 122/2011 της Μεικτής Επιτροπής του ΕΟΧ της 21ης Οκτωβρίου 2011 (1).
            
         
               (2)
            
            
               Ο κανονισμός (ΕΕ) αριθ. 920/2010 της Επιτροπής, της 7ης Οκτωβρίου 2010, σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΕ) αριθ. 920/2010 καταργεί, με ισχύ από την 1η Ιανουαρίου 2012, τον κανονισμό (ΕΚ) αριθ. 2216/2004 της Επιτροπής (3), που είναι ενσωματωμένος στη συμφωνία και που πρέπει, ως εκ τούτου, να διαγραφεί από τη συμφωνία.
            
         
               (4)
            
            
               Η απόφαση αριθ. 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (4), δεν έχει ενσωματωθεί στη συμφωνία και, κατά συνέπεια, οι ειδικές απαιτήσεις υποβολής εκθέσεων που προβλέπονται στην εν λόγω απόφαση δεν εφαρμόζονται στα κράτη της ΕΖΕΣ.
            
         
               (5)
            
            
               Τα κράτη της ΕΖΕΣ συμπεριλαμβάνονται στο Ημερολόγιο συναλλαγών της Ευρωπαϊκής Ένωσης (EUTL). Ο κεντρικός διαχειριστής του EUTL εκτελεί τα καθήκοντά του σε σχέση με τα κράτη της ΕΖΕΣ, και η Εποπτεύουσα Αρχή της ΕΖΕΣ είναι το αρμόδιο όργανο για να δίνει τις απαραίτητες εντολές στον κεντρικό διαχειριστή σε σχέση με διατάξεις που αφορούν την εφαρμογή του κανονισμού (ΕΕ) αριθ. 920/2010 για τα κράτη της ΕΖΕΣ.
            
         
               (6)
            
            
               Σύμφωνα με την απόφαση αριθ. 146/2007 της Μεικτής Επιτροπής του ΕΟΧ, η Ισλανδία απαλλασσόταν από την υποχρέωση να υποβάλει εθνικό σχέδιο κατανομής για την περίοδο 2008-2012. Ως εκ τούτου, οι διατάξεις του κανονισμού για την κατανομή στους φορείς εκμετάλλευσης εγκαταστάσεων κατά την περίοδο 2008-2012 δεν ισχύουν για την Ισλανδία.
            
         
               (7)
            
            
               Σύμφωνα με την απόφαση αριθ. 146/2007 της Μεικτής Επιτροπής του ΕΟΧ, οι σταθερές εγκαταστάσεις στην Ισλανδία που θα ενέπιπταν στο πεδίο εφαρμογής της οδηγίας 2003/87/ΕΚ για την περίοδο 2008-2012, εξαιρέθηκαν από το πεδίο εφαρμογής της οδηγίας για την εν λόγω περίοδο. Για τον λόγο αυτό, η Ισλανδία δεν δημιούργησε εθνικό μητρώο σε σχέση με το Σύστημα Εμπορίας Εκπομπών ΕΕ (ΣΕΕ ΕΕ). Ως εκ τούτου, η προθεσμία για την έναρξη της διαδικασίας που προβλέπεται για το άνοιγμα των λογαριασμών αποθέματος φορέα εκμετάλλευσης στο μητρώο της Ένωσης πρέπει να προσαρμοστεί. Στην περίπτωση των ισλανδικών σταθερών εγκαταστάσεων, για τις οποίες έχει ήδη εκδοθεί άδεια εκπομπής αερίων του θερμοκηπίου από την αρμόδια αρχή, η διαδικασία θα αρχίσει την ημερομηνία έναρξης ισχύος της παρούσας απόφασης, ή από την ημερομηνία που το μητρώο της Ένωσης θα καταστεί λειτουργικό για την Ισλανδία, ανάλογα με το ποια ημερομηνία είναι μεταγενέστερη.
            
         
               (8)
            
            
               Ο ενωσιακός πίνακας κατανομής δικαιωμάτων εκπομπής από τις αερομεταφορές που περιλαμβάνεται στο EUTL θα πρέπει να αντανακλά την επέκταση του ΣΕΕ ΕΕ για αερομεταφορικές δραστηριότητες στα κράτη ΕΖΕΣ. Ως εκ τούτου, ο ενωσιακός πίνακας κατανομής δικαιωμάτων εκπομπής από τις αερομεταφορές θα πρέπει να περιλαμβάνει τον συνολικό αριθμό των δικαιωμάτων του κεφαλαίου ΙΙ που θα κατανεμηθούν το 2012 σε όλον τον ΕΟΧ.
            
         
               (9)
            
            
               Τα συμβαλλόμενα μέρη αντιλαμβάνονται ότι η ειδική φύση του ΣΕΕ ΕΕ και το σχετικό τυποποιημένο και ασφαλές σύστημα μητρώων σύμφωνα με την οδηγία 2003/87/ΕΚ σχετικά με τη θέσπιση ενωσιακού μητρώου, απαιτούν ειδικούς κανόνες για την αποθήκευση δεδομένων και την πρόσβαση σε αυτά όσον αφορά το ενωσιακό μητρώο, ώστε να εξασφαλιστεί ότι τα δικαιώματα εκπομπής αερίων θερμοκηπίου τηρούν τις λειτουργικές και τεχνικές προδιαγραφές για τα πρότυπα ανταλλαγής δεδομένων για τα συστήματα μητρώων καταγραφής βάσει του πρωτοκόλλου του Κιότο, και ότι οι μεταφορές αυτών των δικαιωμάτων συμβιβάζονται με τις υποχρεώσεις που απορρέουν από το πρωτόκολλο του Κιότο.
            
         
               (10)
            
            
               Τα συμβαλλόμενα μέρη αναγνωρίζουν ότι είναι σημαντικό για την επιβολή του νόμου και τις φορολογικές αρχές ενός συμβαλλόμενου μέρους, να χορηγηθεί στην Ευρωπαϊκή Υπηρεσία Καταπολέμησης της Απάτης της Ευρωπαϊκής Επιτροπής, στην Ευρωπόλ και στις εθνικές διοικήσεις των συμβαλλόμενων μερών το δικαίωμα να αποκτούν ορισμένα από τα δεδομένα που είναι αποθηκευμένα στο μητρώο της Ένωσης και στο EUTL, σε σαφώς προσδιορισμένες περιπτώσεις, με σκοπό την έρευνα, τον εντοπισμό και τη δίωξη απάτης, προβλημάτων διαχείρισης ή επιβολής φόρων, νομιμοποίησης εσόδων από παράνομες δραστηριότητες, χρηματοδότησης της τρομοκρατίας ή σοβαρών εγκλημάτων, όπως ορίζεται στο άρθρο 75 του κανονισμού (ΕΕ) αριθ. 920/2010.
            
         
               (11)
            
            
               Τα συμβαλλόμενα μέρη υπενθυμίζουν ότι η χορήγηση δικαιωμάτων απόκτησης πληροφοριών, όπως προβλέπεται στο άρθρο 75 του κανονισμού (ΕΕ) αριθ. 920/2010, ισχύει με την επιφύλαξη ότι η αστυνομική και δικαστική συνεργασία σε ποινικές υποθέσεις, καθώς και η διαχείριση ή επιβολή φόρων δεν εμπίπτουν στο πεδίο εφαρμογής της συμφωνίας ΕΟΧ, και ότι, ως εκ τούτου, ο κανονισμός δεν χορηγεί στα θεσμικά όργανα που αναφέρθηκαν άλλα δικαιώματα εκτός από αυτά που αναφέρονται ρητά στο άρθρο 75 του εν λόγω κανονισμού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 21αιδ [κανονισμός (ΕΚ) αριθ. 2216/2004 της Επιτροπής] του παραρτήματος XX της συμφωνίας, αντικαθίσταται από το ακόλουθο κείμενο:
   «32010 R 0920: κανονισμός (ΕΕ) αριθ. 920/2010 της Επιτροπής, της 7ης Οκτωβρίου 2010, σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 270 της 14.10.2010, σ. 1).
   Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
   
               α)
            
            
               Η εκχώρηση, μεταβίβαση και ακύρωση δικαιωμάτων όσον αφορά τα κράτη της ΕΖΕΣ, τους φορείς εκμετάλλευσής τους και τους φορείς εκμετάλλευσης αεροσκαφών που αυτοί διαχειρίζονται, καταχωρίζονται στο Ημερολόγιο Συναλλαγών της Ευρωπαϊκής Ένωσης (EUTL).
               Ο κεντρικός διαχειριστής είναι αρμόδιος για την εκτέλεση των καθηκόντων που αναφέρονται στις παραγράφους 1 έως 3 του άρθρου 20 της οδηγίας 2003/87/ΕΚ, όταν πρόκειται για τα κράτη ΕΖΕΣ, τους φορείς εκμετάλλευσής τους και τους φορείς εκμετάλλευσης αεροσκαφών που αυτοί διαχειρίζονται.
            
         
               β)
            
            
               Οι διατάξεις που αφορούν την κατανομή δικαιωμάτων στους φορείς εκμετάλλευσης εγκαταστάσεων για την περίοδο 2008-2012 δεν ισχύουν όσον αφορά την Ισλανδία.
            
         
               γ)
            
            
               Στο άρθρο 6 παράγραφος 5, προστίθεται η ακόλουθη φράση:
               “Η Εποπτεύουσα Αρχή της ΕΖΕΣ συντονίζει την εφαρμογή του παρόντος κανονισμού σε συνεργασία με τους διαχειριστές μητρώου κάθε κράτους ΕΖΕΣ και με τον κεντρικό διαχειριστή.”.
            
         
               δ)
            
            
               Στο άρθρο 15 προστίθεται η ακόλουθη παράγραφος:
               “4.   Σε σχέση με τις ισλανδικές σταθερές εγκαταστάσεις, για τις οποίες έχει ήδη εκδοθεί άδεια εκπομπής αερίων του θερμοκηπίου από την αρμόδια αρχή πριν από τη θέση σε ισχύ της παρούσας απόφασης, η διαδικασία για το άνοιγμα των λογαριασμών αποθέματος φορέα εκμετάλλευσης στο μητρώο της Ένωσης θα αρχίσει είτε από την ημερομηνία έναρξης ισχύος της παρούσας απόφασης, είτε από την ημερομηνία που το μητρώο της Ένωσης καθίσταται λειτουργικό για την Ισλανδία, ανάλογα με το ποια ημερομηνία είναι μεταγενέστερη.”.
            
         
               ε)
            
            
               Το άρθρο 34 παράγραφος 1 στοιχείο α) αντικαθίσταται από το ακόλουθο κείμενο:
               “α) Ο συνολικός αριθμός δικαιωμάτων του κεφαλαίου II που θα κατανεμηθούν στον Ευρωπαϊκό Οικονομικό Χώρο το 2012·”.
            
         
               στ)
            
            
               Στο άρθρο 35 παράγραφος 2 και στο άρθρο 37 παράγραφος 2 προστίθεται το ακόλουθο εδάφιο:
               “Όταν πρόκειται για πίνακες εθνικού σχεδίου κατανομής των κρατών της ΕΖΕΣ, ο κεντρικός διαχειριστής λαμβάνει εντολές από την Εποπτεύουσα Αρχή της ΕΖΕΣ.”.
            
         
               ζ)
            
            
               Στο άρθρο 36 και στο άρθρο 38 παράγραφος 3 προστίθεται το ακόλουθο εδάφιο:
               “Όταν πρόκειται για αποφάσεις κατανομής δικαιωμάτων του κεφαλαίου ΙΙ που λαμβάνονται από τα κράτη της ΕΖΕΣ, ο κεντρικός διαχειριστής λαμβάνει εντολές από την Εποπτεύουσα Αρχή της ΕΖΕΣ.”.
            
         
               η)
            
            
               Στο άρθρο 65 προστίθεται η ακόλουθη παράγραφος:
               “6.   Όπου πρόκειται για μητρώα στα κράτη της ΕΖΕΣ, ο κεντρικός διαχειριστής λαμβάνει εντολές από την Εποπτεύουσα Αρχή της ΕΖΕΣ.”.
            
         
               θ)
            
            
               Στο παράρτημα ΧΙΙ, η “Ποσότητα δικαιωμάτων του κεφαλαίου ΙΙ στο σύνολο της Ένωσης το 2012” αναφέρεται στην ποσότητα δικαιωμάτων του κεφαλαίου ΙΙ στο σύνολο του ΕΟΧ το 2012, όπως καθορίζεται από την απόφαση αριθ. 93/2011 της Μεικτής Επιτροπής του ΕΟΧ, της 20ής Ιουλίου 2011.».
            
         Άρθρο 2
   Τα κείμενα του κανονισμού (ΕΕ) αριθ. 920/2010 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 3η Δεκεμβρίου 2011 ή την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (5), εάν η ημερομηνία αυτή είναι μεταγενέστερη, αλλά όχι πριν από την 1η Ιανουαρίου 2012.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 341 της 22.12.2011, σ. 87.
   
      (2)  ΕΕ L 270 της 14.10.2010, σ. 1.
   
      (3)  ΕΕ L 386 της 29.12.2004, σ. 1.
   
      (4)  ΕΕ L 49 της 19.2.2004, σ. 1.
   
      (5)  Δεν έχουν αναφερθεί συνταγματικές απαιτήσεις.